User:Marius.postolache

LEVIATAN.RO



Deşi cunoaştem semnificaţia cuvântului Leviatan aşa cum se face referire în Vechiul Testament (Psalmul 74:13-14), şi anume creatura marină biblică, opţiunea noastră nu s-a bazat pe această percepţie a cuvântului în discuţie. Alegerea numelui companiei îşi are originea în simbolistica lucrării fundamentale a filozofului englez Thomas Hobbes, Leviatanul. Incapabili să se bazeze la nesfârşit pe puterile lor individuale în efortul de a asigura trăinicie şi mulţumire, Hobbes a teoretizat ideea că oamenii se unesc în formarea unui grup („commonwealth”). Astfel, acest grup ca unitate întruchipează o reţea de contracte asociate şi devine cea mai înaltă formă de organizare socială. Din perspectiva lui Hobbes, formarea acestei unităţi creează o entitate nouă artificială (Leviatanul) căreia îi sunt încredinţate toate responsabilităţile privind ordinea socială şi bunăstarea publică.

Împrumutând concepţia filozofului englez, am mers mai departe cu metafora, transformând această imagine, în contextul lumii moderne în care trăim şi ne desfăşurăm activitatea, în cea a unei construcţii economice complexe ce poate să cuprindă toate domeniile pe care, cu modestie, dorim să le acoperim.